‘చదువు రాని వాడవని దిగులు చెందకు’ అంటూ ధైర్యం చెప్పిన కలంలో చివరి సిరా చుక్క ఇంకిపోయింది. ‘తెలుగు జాతి మనది నిండుగా వెలుగు జాతి మనది’ అంటూ ప్రతీ తెలుగు వాడిలో స్పూర్తిని నూరిపోసిన చేయి అచేతనంగా మారింది. ‘వటపత్ర సాయికి వరహాల లాలి’ అనే జోల పాటకు లాల పోసిన సినారె ఇక లేరు. కొద్దికాలంగా అనారోగ్యంతో బాధపడుతున్న సింగిరెడ్డి నారాయణరెడ్డి(సినారె) చికిత్స పొందుతూ సోమవారం కేర్ ఆస్పత్రిలో తుది శ్వాస విడిచారు. ఆయన మృతి పట్ల తెలుగు సినీ పరిశ్రమ దిగ్భ్రాంతి వ్యక్తం చేసింది. ఎన్నో గొప్ప పాటలు రాసిన సినారె దూరమయ్యారనే వార్తను ఆయన అభిమానులు జీర్ణించుకోలేకపోతున్నారు. ఎన్టీఆర్, ఏఎన్నార్ వంటి ఎంతో మంది గొప్ప నటుల సినిమాలకు ఆయన పాటలు రాశారు. ‘తెలిసిందిలే తెలిసిందిలే నెలరాజా నీ రూపు తెలిసిందిలే’ అని ఊహలలో విహరిస్తున్న ప్రియురాలి ఆశలకు ఊపిరిపోసింది ఆయనే. ‘నాన్నా నీ మనసే వెన్న’ అనే పాటలో తండ్రి గొప్పతనాన్ని వర్ణించిందీ ఆయనే. ‘స్నేహమేరా జీవితం... స్నేహమేరా శాశ్వతం’ అనే స్నేహ గీతం, ‘ఆనాటి హృదయాల ఆనంద గీతం ఇదేలే’ అంటూ అన్నదమ్ముల అనుబంధాన్ని వర్ణించే అక్షరాలూ జాలు వారింది సినారె కలంలో నుంచే. ఇలా ఎన్నోఎన్నెన్నో గొప్ప పాటలు రాసిన సినారె ఉన్నత పురస్కారాలను అందుకున్నారు. 1977లో సి నారాయణ రెడ్డి పద్మశ్రీ పొందారు. 1978లో ఆంధ్రా యూనివర్సిటీ ఆయనను కళా ప్రపూర్ణతో సత్కరించింది. 1992లో ఆయనను పద్మభూషణ్తో సత్కరించారు. వీటితోపాటు అత్యున్నత పురస్కారమైన జ్ఞానపీఠ కూడా పొందారు. రాజ్య సభ సభ్యుడిగా కూడా సినారె నామినేట్ అయ్యారు. ఎన్టీఆర్ హీరోగా నటించిన గులేబకావళి కథ సినిమాలోని అన్ని పాటలనూ సినారెనే రాయడం విశేషం. ఈ సినిమాలోని ‘నన్ను దోచుకుందువటే వన్నెల దొరసాని’ అనే పాట ఇప్పటికీ జనం నోళ్లలో నానుతూనే ఉంటుంది. ఈ పాట సినారెకు గొప్ప గుర్తింపు తెచ్చి పెట్టింది. అలా మొదలైన ఆయన ప్రస్థానం అరుంధతి సినిమాలోని జేజమ్మ జేజమ్మ అనే పాటతో ముగిసింది.
‘chaduvu raani vaadavani digulu chendaku’ antuu dhairyam cheppina kalamlo chivari sira chukka inkipoyindi. ‘telugu jaati manadi nindugaa velugu jaati manadi’ antuu pratee telugu vaadilo spuurtini nooriposina cheyi achetanamgaa maarindi. ‘vatapatra saayiki varahala laali’ ane jola paataku laala posina sinare ika leru. koddikaalamgaa anaarogyamtho baadhapadutunna singireddy narayanareddy(sinare) chikitsa pondutuu somavaram ker aaspatrilo tudi shwasa vidichaaru. aayana mruti patla telugu cinee parisrama digbhranti vyaktam chesindi. enno goppa paatalu raasina sinare dooramayyaarane vaartanu aayana abhimaanulu jeerninchukolekapothuna. ntr, aennar vanti entho mandi goppa natula sinimaalaku aayana paatalu raasaaru. ‘telisindile telisindile nelaraja nee roopu telisindile’ ani oohalalo viharistunna priyuraali aasalaku oopiriposindi aayane. ‘nanna nee manase venna’ ane paatalo tandri goppatanaanni varninchindii aayane. ‘snehamera jeevitam... snehamera saasvatam’ ane sneha geetam, ‘aanaati hrudayaala aananda geetam idele’ antuu annadammula anubandhaanni varninche aksharaaluu jaalu vaarindi sinare kalamlo nunche. ilaa ennoennenno goppa paatalu raasina sinare unnata puraskaaraalanu andukunnaru. 1977loo si narayana reddi padmashree pondaaru. 1978loo andhra university aayananu kalaa prapuurnatoe satkarinchindi. 1992loo aayananu padmabhooshantho satkarinchaaru. veetithopaatu atyunnata puraskaaramaina ghnaanapeetha kuudaa pondaaru. rajya sabha sabhyudigaa kuudaa sinare naminate ayyaru. ntr heeroga natinchina gulebakavali katha cinemaaloni anni paatalanuu sinarene rayadam visesham. ee cinemaaloni ‘nannu dochukunduvate vannela dorasani’ ane paata ippatikee janam nollalo naanutuunee untundi. ee paata sinaareku goppa gurtimpu tecchi pettindi. alaa modalaina aayana prasthaanam arundhati cinemaaloni jejamma jejamma ane paatatho mugisindi.